**Terra de Alexandra** (ruso: *Земля Александры*, *Zemlya Aleksandry*) é unha grande illa situada na Terra de Francisco Xosé no Óblast de Arkhanguelsk, Federación Rusa. Sen contar a separada e afastada illa Vitoria, é a illa máis occidental do arquipélago de Francisco Xosé.

Xeografía
---------

O punto máis alto da illa, é o cume de 382 m. *Kupol Lunny* (Купол Лунный) "Cúpula da Lúa", un gran glaciar cobre a maior parte da zona occidental da illa. No extremo occidental da zona glaciar occidental atópase o glaciar Nordenskiöld; outros glaciares na illa son o Glaciar Worcester e o Glaciar Payer. A parte norte da illa é conxelada e o seu extremo leste forma unha península que se estende cara ao sur, a península de Polyarnykh Letchikov. Esta península está cuberta pola *Kupol Kropotkina* (Купол Кропоткина), unha capa de xeo máis pequena. Hai tres lagos grandes na illa, incluíndo o Lago Utinoye (Lago Parrulo) e o lago Ledyanoye (Lago xeado).

Baía Dezhnev *(Zaliv Dezhneva)* atópase entre a parte occidental da illa e a península de Polyarnykh Letchikov. O cabo Thomas *(Mys Tomasa)* é o extremo meridional da península. A canle Cambridge *(Proliv Kambritch)* é un amplo estreito entre Terra Alexandra e Zemlya Georga.

No extremo sur esta illa ten dous cabos apuntando cara ao suroeste na súa costa máis meridional: Cabo Lofley e Cabo Ludlow. Cabo Mary Harmsworth, o cabo que mira cara ao oeste é o punto máis occidental do arquipélago de Francisco Xosé propiamente dito.

Historia e ecología
-------------------

Chamada Terra Alexandra na honra da Gran Duquesa Alexandra Pavlovna de Rusia (1783-1801), que se converteu en Arquiduquesa de Austria durante o seu matrimonio con Arquiduque Xosé de Austria, Palatino de Hungría. Terra Alexandra é tamén o lugar da base militar de Nagurskoye, a base militar máis ao norte de Rusia.

O navegante ruso Valerian Albanov do *Svyataya Anna* alcanzou o cabo Mary Harmsworth na terra Alexandra en 1914 logo dun calvario no xeo polar. O cabo Mary Harmsworth foi chamado así pola esposa de Alfred Harmsworth. Alfred Harmsworth, compañeiro da Royal Geographical Society (Sociedade Xeográfica Real)], foi o patrocinador principal da Expedición Polar de Frederick George Jackson de 1894 a Terra de Francisco Xosé.

Durante a segunda guerra mundial os alemáns estableceron unha estación meteorolóxica malograda na illa, chamada Schatzgräber ("Cazador de tesouros"). A maioría dos membros enfermaron de triquinose despois de comer carne crúa de oso polar. Os superviventes foron rescatados e o proxecto abandonado.

Nagurskoye é unha base rusa situada na illa na localización 80°49′N 47°25′L﻿ / ﻿80.817, -47.417, no sitio da anterior estación meteorolóxica. Foi bautizada polo piloto pioneiro Jan Nagórski e serviu como unha das estacións meteorolóxicas máis importantes no arquipélago durante a guerra fría. Esta base ten unha pista de neve de 1500 m.. Un avión de carga Antonov An-72 estrelouse mentres aterraba en Nagurskoye o 23 de decembro de 1996.

|  |  |
| --- | --- |
| Mapa orixinal da ruta tomada por Nansen e Johansen durante a súa expedición 1895-96 do Polo Norte. A costa sur de "Alexandra" está incluída no oeste. | Terra Alexandra nun mapa de 1898 da terra de Francisco xosé que mostra as exploracións de Frederick G. Jackson. |

Notas
-----

1. ↑  "Kupol Lunny". *Mapcarta*. Consultado o 6 de outubro de 2016.
2. ↑  "Alexandra Land – Franz-Joseph-Land". *Franz-Joseph-Land Info*. Arquivado dende o orixinal o 03 de decembro de 2013. Consultado o 8 de outubro de 2016.  Arquivado 03 de decembro de 2013 en Wayback Machine.
3. ↑  "Popular Science Monthly/Volume 55/setembro 1899/Scientific Literature". *Wikisource*. Consultado o 11 de outubro de 2016.
4. ↑  "Poluostrov Polyarnykh Letchikov". *Mapcarta*. Consultado o 6 de outubro de 2016.
5. ↑  "Kupol Kropotkina, Russia - Geographical Names, map, geographic coordinates". *geographic.org*.
6. ↑  Warnes, Indra (22 de outubro de 2016). "A base polar secreta NAZI ordenada por Adolf Hitler ddescuberta no Árctico". *The Express*. Consultado o 22 de outubro de 2016.
7. ↑  Dege, Wilhelm (2003). *War North of 80: The Last German Arctic Weather Station of World War II*. Traducido por William Barr. University of Calgary Press. ISBN 1-55238-110-2.
8. ↑  Simpson, Craig. "Hitler's secret 'Treasure Hunter' Arctic base which was abandoned after its staff poisoned themselves eating polar bears is found by Russian scientists". A base secreta Ártica de Hitler 'Cazador de tesouros' abandonada logo de que os científicos comeran carne de oso polar infectada foi desenterrada. O misterioso sitio, chamado 'Schatzgraber' ou 'Cazador de tesouros' dos subordinados de Hitler, construíuse en 1942, un ano despois de que o Terceiro Reich invadira Rusia. Os investigadores rusos agora redescubriron a base militar, que a guarnición anterior evacuou polo U-boat despois de comer o oso polar infectado.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Zemlya Aleksandry Modificar a ligazón no Wikidata*** |

### Ligazóns externas

* Jackson-Harmsworth Polar Expedition

|  |  |
| --- | --- |
| Control de autoridades | 
* Wd: Q1462941
* BRE: 1811418
* GEC: 0489285
* GeoNames: 582975
* OSM: 3221384
* Treccani: terra-di-alessandra

 |